Гъинттул – нарза, ссуттил – ницI\nАвтор: ilchi · 09.08.2017\nЛакку улча. Гъинтнил чIун. Яруннин чIалачIимунил дакIнил дагьанттуй чичрурду кьадитлатисса кьинирду.\nМи чичрурду дур караматсса,щюллисса яннардавусса зунттурдал бакIрай кIяласса кьяпри чIалачIисса, дара кIидачIлай нанисса Хъуннеххал, оьлуккавай, марцI шавай, ккуру нанисса щинал макьаннах вичIи дирхьуни, чурххавусса цIуцIавуртту дурккун лихъай­сса чIунну. Ина уссара вай ххуйшивурттах ябитлай шагьраххуллийх най. ПпенппирутI рурцу­сса ххюнкIрал чIурдал дакIнийн дичлай дуссар оьрчIний ххал шайсса, яру буччиннин ялугьлан ччисса, щатIи-щатIив багьлай, хъюлчу тIисса лакку лачIал хъуру. Уттирив тIурча, чувчIав дургьусса хъунил лиссурагу янилун къадагьлагьир.\nЦакуну ттул янилун багьуна ду-дакъасса тIутIал дурцIусса арив нарза ласун дирхьусса найрдал къуршащалсса контейнер. Гъинттул – нарза, ссу­ттил – ницI.\nХIайп, азарийлагу хIайп, ва ххуйшивугу кьадиртун, жула инсантал шагьрулул бетоннал «буттукьирттавун» буххан лаг­лагаву!\nХъусрахь бувагу ца бур щащар\nСледующая публикация Ингилис мазрал курсру — Ваччав\nПредыдущая публикация Цанмассагу, чинссагу барачат ххину